ସଂଘବଦ୍ଧ ଆକ୍ରମଣରେ ଯୁବକ ଗୁରୁତର\nହିଞ୍ଜିଳିକାଟୁ,୭ା୩(ଡ଼ି.ଏନ୍.ଏ.)- ହିଞ୍ଜିଳିକାଟୁ ବ୍ଲକ ଗିରିଆ ଗ୍ରାମରେ ମଙ୍ଗଳବାର ରାତିରେ ସଂଘବଦ୍ଧ ଆକ୍ରମଣରେ ଜଣେ ଯୁବକ ଗୁରୁତର ହୋଇଛନ୍ତି। ସେ ହେଲେ ଗିରିଆର ଜୋହନ ଦଳାଇ(୩୮)। ପଲ୍ଲୀସଭାକୁ କେନ୍ଦ୍ର କରି ଏହି ଆକ୍ରମଣ ହୋଇଥିବା ଆହତ ଯୁବକଙ୍କ ସାଙ୍ଗମାନେ ଅଭିଯୋଗ କରିଛନ୍ତି।\nସଂଘବଦ୍ଧ ଆକ୍ରମଣରେ ଯୁବକ ଗୁରୁତର\t March 7th, 23:33 PM March 7th, 23:33 PM\nହିଞ୍ଜିଳିକାଟୁ,୭ା୩(ଡ଼ି.ଏନ୍.ଏ.)- ହିଞ୍ଜିଳିକାଟୁ ବ୍ଲକ ଗିରିଆ ଗ୍ରାମରେ ମଙ୍ଗଳବାର ରାତିରେ ସଂଘବଦ୍ଧ ଆକ୍ରମଣରେ ଜଣେ ଯୁବକ ଗୁରୁତର ହୋଇଛନ୍ତି। ସେ ହେଲେ ଗିରିଆର ଜୋହନ ଦଳାଇ(୩୮)। ପଲ୍ଲୀସଭାକୁ କେନ୍ଦ୍ର କରି ଏହି ଆକ୍ରମଣ ହୋଇଥିବା ଆହତ ଯୁବକଙ୍କ ସାଙ୍ଗମାନେ ଅଭିଯୋଗ କରିଛନ୍ତି। ପ୍ରକାଶ ଯେ, ମଙ୍ଗଳବାର ରାତି ପ୍ରାୟ ୧୦ଟାରେ ଜୋହନ ଓ ତାଙ୍କ ସାଙ୍ଗମାନେ ଖରିଡ଼ାରୁ ଏକ ବାହାଘର ଭୋଜିରେ ଯୋଗଦେଇ ବାଇକରେ ଗିରିଆକୁ ଫେରୁଥିଲେ। ଜୋହନ ଆଗରେ ଆସୁଥିବାବେଳେ ଶିକିରି ପାଣିପମ୍ପ ହାଉସ ନିକଟରେ ପୂର୍ବରୁ ପ୍ରସ୍ତୁତି ହୋଇ ରହିଥିବା ୫ରୁ ୮ଜଣ ବ୍ୟକ୍ତି ତାଙ୍କୁ ମାରଣାସ୍ତ୍ରରେ ଅତର୍କିତ ଆକ୍ରମଣ କରିଥିଲେ। ପଛରେ ଆସୁଥିବାସାଙ୍ଗମାନେ ଜୋହନ ଗୁରୁତର ଅବସ୍ଥାରେ ପଡିଥିବା ଦେଖି ହିଞ୍ଜିଳିକାଟୁ ଡ଼ାକ୍ତରଖାନାକୁ ଆଣିଥିଲେ। ଖବର ପାଇ ହିଞ୍ଜିଳି ପୋଲିସ ଡ଼ାକ୍ତରଖାନାରେ ପହଞ୍ଚତ୍ଥିଲା। ଜୋହନଙ୍କ ଅବସ୍ଥା ଗୁରୁତର ହେବାରୁ ତାଙ୍କୁ ବ୍ରହ୍ମପୁର ବଡ଼ ମେଡିକାଲକୁ ସ୍ଥାନାନ୍ତର କରାଯାଇଛି। ଗତ ମାସ ୨୦ତାରିଖରେ ଗ୍ରାମରେ ଏକ ପଲ୍ଲୀସଭା ବେଳେ ୨ଗୋଷ୍ଠୀ ମଧ୍ୟରେ ଉତ୍ତେଜନା ପ୍ରକାଶ ପାଇଥିଲା। ଫଳରେ ବ୍ଲକ କର୍ତ୍ତୃପକ୍ଷ ସଭା ବାତିଲ କରିଥିଲେ। ଏହି ଘଟଣାକୁ ନେଇ ଜୋହନଙ୍କ ଉପରେ ଆକ୍ରମଣ ହୋଇଥିବା ତାଙ୍କ ସାଙ୍ଗମାନେ ଅଭିଯୋଗ କରିଛନ୍ତି। ଅନ୍ୟପକ୍ଷରେ ପଲ୍ଲୀସଭାକୁ ନେଇ ଗଣ୍ଡଗୋଳକୁ ବିଡ଼ିଓ ଦେବବ୍ରତ ସାହୁ ଅସ୍ବୀକାର କରିଛନ୍ତି। ପୋଲିସ ଘଟଣାର ତଦନ୍ତ ଚଳାଇଛି।
